|  |  |
| --- | --- |
| Образец 5.0 | ПРАВИЛНИК ЗА ДЕЙНОСТТА НА ОБЛАСТНИТЕ КОМИСИИ ПО БЕЗОПАСНОСТ НА ДВИЖЕНИЕТО ПО ПЪТИЩАТА |
| ДАБДП | Безопасна Универсална Мобилност |

 **ПРОТОКОЛ**

 **ОТ ЗАСЕДАНИЕ НА ОКБДП Перник**

 **ПРОВЕДЕНО НА 15.04.2022Г.**

Днес, 15.04.2022г., се проведе

редовно/извънредно *(моля посочете)*

присъствено/неприсъствено *(моля посочете)*

заседание на ОКБДП Перник

На заседанието присъстваха *(моля посочете)*:

г-жа Ива Борисова-заместник областен управител на област- Перник, г-жа Сашка Терзийска- секретар на ОКБДП ,г-жа Елена Иванова –гл. секретар на област –Перник, г-жа Изабела Борисова-директор дирекция АКРРДС, г-жа Марта Петрова-Директор дирекция „САО“ ДАБДП, Росен Рапчев –държавен експерт в ДАБДП, представители на териториалните звена на изпълнителната власт, представители на общинските администрации от област Перник, съгласно приложен присъствен списък.

НАЧАЛО: 10.30 ч. *(в случай на присъствено заседание)*

 Зам.-председател на ОКБДП г-жа Ива Борисова, обяви наличието на кворум, откри заседанието и представи дневния ред със следните точки *(в случай на присъствено заседание)*:

|  |
| --- |
| 1/ Приемане на ревизирания Проект на годишен Доклад за изпълнение на областната политика по БДП на Област Перник за 2021г. |
| 2/ Други |
|  |

**КОМИСИЯТА РЕШИ:**

1. *Приема дневният ред на заседанието.*

**ПО ТОЧКА 1**

**ПРИЕМАНЕ НА ГОДИШЕН ОБЛАСТЕН ДОКЛАД ПО БДП ЗА 2021Г. ЗА ОБЛАСТ ПЕРНИК В РЕВИЗИРАН ВИД**

*Докладва: Зам.- председател/Секретар на ОКБДП Перник*

**Докладващият представи следната информация**:

|  |  |
| --- | --- |
| **Областна** **администрация** | Във връзка с представеното писмо с Изх.№ ДАБДП 01-46-55/11.03.2022г от Държавна агенция „Безопасност на движението по пътищата“ (ДАБДП) ,касаещо становище по проект на годишен Доклад за изпълнение на политиката по безопасност на движението по пътищата за 2022г. е видно, че всички констатираните неточности са отстранени. |

**Изказвания на членове на ОКБДП**:

**Г-жа Марта Петрова** - подготовката на Доклада не е просто един формален процес, той е един много важен процес ,защото този доклад, като документ ни помага да се установи състоянието на пътната безопасност и в частност на пътната инфраструктура която стопанисваме и управлявамe .

г-жа Петрова сподели ,че в Доклада са разработени специални въпросници които покриват отделни елементи от състоянието на пътната инфраструктура ,така че да може всеки един стопанин и всяка една администрация ,която стопанисва пътищата ,да може да си отговори на следните въпроси:

- От цялата инфраструктура която стопанисва какво е състоянието основните елементи на пътната настилка, ограничителни системи , банкети ,пътна маркировка и сигнализация?

- Какво е състоянието на кръстовища ,пешеходни пътеки, светофарни уредби, улично осветление? Особено внимание трябва да се отдели на инфраструктура около учебни заведения, автогари ,жп гари и разбира се статус на градския транспорт. Покрива ли нуждите от свързаност на отделните населени места ,осигурява ли безопасност и може ли да бъде подходяща алтернатива на личния автомобилен транспорт. След като разберем какво е състоянието на пътя ,идва втората стъпка на анализа, имайки състоянието на пътя как да анализираме къде да инвестираме приоритетно. Това може да бъде установено единствено чрез анализа. Следващият етап е планирането, имайки анализа, и залагайки мерките идва следващият момент, а именно как да се изпълнят така ,че да получим съответния ефект и накрая пак оценка и доклади ,така кръга се затваря. В края г-жа Петрова поясни ,че подготовката на План-програмата и Годишният доклад е изключително важен и е в полза на общините повече отколкото за тях. Имайки тази информация ние можем да ви подпомагаме и да търсим решения за административно или финансово подпомагане, но на първо място трябва да се знае за нуждите .

Г-жа Петрова -завърши с това ,че Държавната агенция е отправила предложение към министерството на финансите в две основни направления. Първото е ,че след като държавата е решила, че ще има приоритетна политика към безопасност на движението по пътищата, която е стратегически оформена в национална стратегия и в план за действие, е логично и необходимо тази политика да бъде обезпечена по два начина :

- административно

- финансово.

След направен анализ на дейността на областните и общинските администрации сме стигнали до заключението, че има необходимост както от административен капацитет ,така и от повече бюджетни ресурси за изпълнение на комплекс от мерки по безопасност на движение по пътищата. Направихме съвместно предложение с националното сдружение във всяка една община да има държавно делегирана дейности стандарт за човек който да се занимава приоритетно с БДП и също това да бъде обезпечено и на ниво Областна администрация ,но все още нямаме отговор от компетентните институциите .Това наше предложение беше представено на вниманието на министерството на финансите есента на миналата година . Когато имаме обратна връзка ще ви осведомим.

Г-жа Марта Петрова -сподели ,че до 2024г трябва да бъде направена цялостна оценка на безопасността на пътната инфраструктура. Това е много сложен управленчески , експертен, аналитичен и технически процес, в резултат на който ще имаме много по-пълна картина на състоянието на нашата инфраструктура и добави , че се предвижда да се направи електронна система , в която да се подават сигнали за проблеми в пътната инфраструктура.

**Г-н Рапчев** - сподели, че политиката на сегашното правителство е да се направи електронно управление на държавата . Той поясни ,че е необходимо както на местно така и на държавно ниво да се индентифицират и анализират проблемите и съвместно да се отстраняват. За това е необходимо да се наблюдава пътната обстановка за да може да се направи правилен анализ на пътната инфраструктура и малкото финансови средства да бъдат насочени към тази част ,така че да има най- голяма ефективност за безопасността на движението.

**Г-н Кристян Иванов** –ст. специалист организация и безопасност на движението от община –Перник, покани г-жа Петрова и г-н Рапчев заедно да направят обходите и съвместно да подготвят годишния Доклад по БДП за следващата година.

Г-жа Марта Петрова и г-н Рапчев приеха предложението на г-н Кристян Иванов и обещаха да се отзоват на поканата му, но поясниха ,че те няма да напишат доклада на общината .

**Г-н Иван Бъчваров**-зам.-кмет на община Брезник сподели, че за изготвянето на годишните доклади и отчети е непосилно да се извърши от един човек ,както физически така и финансово.

**Г-н Рангелов** –от ОДМВР Перник сподели ,че основни причини за възникване на произшествия си остават: несъобразената с пътните условия скорост, рисковите изпреварвания, неспазването на пътните знаци и сигнали , не използването на обезопасителни колани, употребата на алкохол, неспазване на правилата за движение. Г-н Рангелов пояси ,че на територията на община Перник има три участъка с висока концентрация на ПТП :Кръстовище „Драгичево“ ,Автомагистрала “Струма“-км. 35 от 600 ,Пътен възел Даскалово.

**КОМИСИЯТА РЕШИ:**

Със 17 гласа „ЗА, „Против“ – 0, „Въздържал се“ – 0 приема ревизирания Проект на годишен Доклад за изпълнение на областната политика по БДП за Област Перник за 2021г.

Г-жа Ива Борисова закри заседанието в 12.00 часа.

|  |  |
| --- | --- |
| Ива Борисова: Зам. областен управител на област ПерникЗам. председател на ОКБДП | Сашка Терзийска :Ст. експерт РР при ОА-Перник и секретар на ОКБДП. |